NVG laat vaar sake teen MandlaMandla Mandela Twee sake teen oud-pres. Nelson Mandela se kleinseun, Mandla Mandela, is Dinsdag deur die Nasionale Vervolgingsgesag (NVG) laat vaar. Luxolo Tyali, ŉ woordvoerder van die NVG, het gesê die aanklagte hou verband met beweerde bigamie en dat hy met grafte gepeuter het. “Albei sake is reeds ŉ geruime tyd gelede aan ons voorgelê. Ons het die dossiere nagegaan en dit terugverwys na die polisie vir verdere ondersoek,” het Tyali gesê. Toe die NVG die dossiere teruggekry het, het hy dit deurgegaan en bevind daar is nie genoegsame bewyse wat deur ŉ hof toelaatbaar sou wees nie. In Julie het 16 lede van die Mandela-familie ŉ klagte teen Mandla aanhangig gemaak nadat hy glo erken het dat hy die oorskot van drie van Mandela se kinders in Qunu opgegrawe en by sy privaattuiste in Mvezo begrawe het. Op 3 Julie is die drie kinders se liggame weer opgegrawe en in Qunu herbegrawe. Die tweede aanklagte van bigamie het in Desember 2011 aan die lig gekom toe Mandla se eerste vrou, Thanda Mabuna-Mandela, die klagte teen hom aanhangig gemaak het. Hy het na bewering ŉ hofbevel verontagsaam en met Mbali Makhathini, ŉ vrou van Pietermartizburg, getrou. Mandla en Thanda het hul egskeiding in 2008 begin, nadat hulle in 2004 binne gemeenskap van goedere getrou het. Lees ook: Mandla Mandela se regspan soek hul geld Mandla Mandela weer in die sop Mandela-regshulp word verdedig Grafskendingsaak gaan voort teen Mandla Mandela Mandela-oorskot identifiseer, herbegrawe Mandela-grafsage: Mandla sê hofbevel is foutief; swyg oor “ware redes” Oorskot van Mandela-kinders weer opgegrawe Uitspraak gelewer in Mandela-graftesaak Hof sê oor Mandela-grafte Mandela: Grafte sal glo “diamantveld” wees Mandela-kleinseun gaan dalk interdik teenstaan Geen oorskot in Mandela-grafte gevind nie Dringende interdik teen Mandla Mandela Mandla ontken Mandela-familietwis Madiba: Konflik glo tydens begrafnis-vergadering Mandela-familie hou vergadering